
Comisia pentru buget, finanţe şi bănci

Bucureşti 07.06.2001

Nr.XVIII/2/363

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea art.7 din Ordonanţa Guvernului nr.26/1993 privind Tariful vamal de import al României, cu care comisia noastră a fost sesizată în fond cu adresa Biroului Permanent nr.75/1999 din 22 mai 2000.

PREŞEDINTE,

Prof.dr. Florin Georgescu

Nr.363

RAPORT

asupra proiectului de Lege pentru modificarea art.7 din Ordonanţa Guvernului nr.26/1993 privind Tariful vamal de import al României

Cu adresa nr.75 din 18 martie 1999, Biroul Permanent a sesizat în fond Comisia pentru buget, finanţe şi bănci cu proiectul de Lege pentru modificarea art.7 din Ordonanţa Guvernului nr.26/1993 privind Tariful vamal de import al României.

În urma examinării proiectului, în şedinţa din data de 24.03.1999, comisia a hotărât înaintarea unui raport în forma prezentată, înregistrat cu nr.XVIII/2/266.

În şedinţa din data de 29.03.1999 acest proiect de lege a fost adoptat de Plenul Camerei Deputaţilor, iar în 31.03.1999 a fost trimis spre adoptare la Senat.

Întrucât în şedinţa din data de 9 mai 2000 Senatul a respins proiectul de lege, Biroul Permanent al Camerei Deputaţilor, cu adresa nr.75/1999 din 22 mai 2000, a retrimis proiectul sus-menţionat, Comisiei pentru buget, finanţe şi bănci, în vederea reexaminării.

În urma reexaminării proiectului de Lege pentru modificarea art.7 din Ordonanţa Guvernului nr.26/1993 privind Tariful vamal de import al României, în şedinţa din 7 iunie 2001, Comisia pentru buget, finanţe şi bănci, cu majoritatea voturilor celor prezenţi, a hotărât întocmirea unui raport în forma adoptată de Senat, întrucât art.7 din Ordonanţa Guvernului nr.26/1993 a fost modificat prin Ordonanţa de urgenţă a Guvernului nr.30/1999 publicată în Monitorul Oficial al României, Partea I, nr.131 din 31 martie 1999, aprobată prin Legea nr.128/2000, publicată în Monitorul Oficial al României, Partea I, nr.345/25.VII.2000, şi în acest fel proiectul de Lege nu mai are obiect.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Măţan Ofelia

Popescu Luminiţa

